text: Brit sagde ja til baconelskeren
  23 marts 2012 kl. 14.37
  Brit Thygesen sagde fredag ja til at blive gift med Morten Rye Andersen på tovet foran rådhuset i Fredericia.
  Morten Rye Andersen havde sat et bord op på torvet, dækket op til frokost, hyret fire violinister og inviteret sin kæreste.
  Han friede og overrakte hende en buket af baconroser og en ring.
  Brit Thygesen sagde straks ja. Bryllupsdagen er dog endnu ikke lagt fast.
  Den lille happening blev sponseret af et slagteri. Morten Rye Andersen er kokkeelev, og han er vild med bacon. Og Brit.
  Slagteriet kvitterede for frieriet med ti kilo bacon.
  